रक्षा मंत्रालय रक्षा मंत्री श्री राजनाथ सिंह ने भारतीय तटरक्षक बल के पोत सचेत और दो अवरोधक नौकाओं का जलावतरण किया देश में ही निर्मित जहाज आत्मनिर्भरता का प्रतीक हैं और समुद्री सुरक्षा को निरंतर बढ़ाते हैं राजनाथ सिंह रक्षा मंत्री श्री राजनाथ सिंह ने आज नई दिल्ली से वीडियो कॉन्फ्रेंस के माध्यम से गोवा में भारतीय तटरक्षक बल के पोत (आईसीजीएस)सचेत और दो अवरोधक नौकाओं (आईबी) सी450 और सी451 का जलावतरण किया।आईसीजीएस सचेत पांच अपतटीय गश्ती पोतों (ओपीवी) की श्रृंखला में पहला है और इसे गोवा शिपयार्ड लिमिटेड (जीएसएल) द्वारा देश में ही डिजाइन एवं निर्मित किया गया है तथा इसे अत्याधुनिक नौवहन एवं संचार उपकरणों से सुसज्जित किया गया है।